Bavouti ba ingodisitseng ba tlohileng moo ba neng ba dula teng ba lokela ho ingodisa botjha seterekeng seo sa bona se setjha sa ho vouta. Hona ho tla etsa hore o kgone ho vouta seterekeng sa ho vouta seo o dulang ho sona. O ka ingodisa botjha ofising ya sebaka sa heno ya Khomishene e Ikemetseng ya Dikgetho kapa ka nako ya ho ingodisetsa ho vouta ya setjhaba jwalo ka ha ho phatlaladitswe ke Khomishene e Ikemetseng ya Dikgetho.
Iteanye le ba Khomishene e Ikemetseng ya Dikgetho nomorong ena ya mahala 0800 11 8000 mme o ba nehe aterese e ntjha ya moo o dulang.
Ba Khomishene e Ikemetseng ya Dikgetho ba tla be ba se ba ho bontsha ofisi e nepahetseng eo o tla ingodisa ho yona.
Hlahisa tokomane ya boitsebiso e nang le metsero ofising ya ho ingodisa.
Tlatsa foromo ya kopo eo o tla e nehwa ofising ya ho ingodisa.
O tla ngodiswa ka potlako.
Tshebeletso ena ke mahala.
Diforomo di fumaneha diofising tsa ngodiso.